РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 20

от заседание на комисия „Управление на собствеността”
към Пленума на Висшия съдебен съвет, проведено на 26.06.2019 г.

Днес, 26.06.2019 г., сряда, от 10,00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:   Евгени Диков
                                                                  ЧЛЕНОВЕ:  Стефан Гроздев
Огнян Дамянов
Пламена Цветанова                                                                                       
Боян Новански 

ОТСЪСТВА: Олга Керелска.

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Иванка Христова – началник отдел „Управление на собствеността“, Пламен Евтимов – началник отдел „Инвестиции и строителство, инж. Димитър Шиклев – главен експерт в отдел „Инвестиции и строителство“ и Лидия Кирилова – главен експерт в отдел „Управление на собствеността“.

По внесените допълнителни материали и на основание последвалите разисквания по дневния ред

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

Включва в дневния ред следните допълнителни материали:

1. Определяне на представител от дирекция „Управление на собствеността на съдебната власт” за участие в състава на комисия за провеждане на обществена поръчка с предмет „Основен ремонт на Учебна база „Цигов чарк“, гр. Батак“, открита с решение № ОПИ-540 от 31.05.2019 г. 

1. ОТНОСНО: Среща с главния прокурор на Република България, главния секретар на АГП и административните ръководители на Военно-апелативна прокуратура, Военно-окръжна прокуратура – София, Софийска градска прокуратура, Софийска окръжна прокуратура и Софийска районна прокуратура във връзка с изготвен проект на решение за отправяне на предизвестие за прекратяване на договор за наем за помещения, заемани от органи на съдебната власт в гр. София, ул. „Съборна“ № 7, писмо с вх. № ВСС-5140/20.06.2019 г. и предложение за сградно устройване на ОСВ.

На срещата присъстваха г-н Сотир Цацаров – главен прокурор на Република България, г-н Георги Чолаков – председател на Върховния административен съд, полк. Веселин Стоев - административен ръководител на Военно-апелативна прокуратура, полк. Емил Ангелов – административен ръководител на Военно-окръжна прокуратура гр. София, г-жа Емилия Русинова – административен ръководител на Софийска градска прокуратура, г-жа Наталия Николова – Бончева – административен ръководител на Софийска окръжна прокуратура, г-н Радослав Димов – административен ръководител на Софийска районна прокуратура и г-жа Мирослава Райковска – главен секретар на администрацията на главния прокурор.

След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ДА БЪДЕ ОТЛОЖЕНО разглеждането на проекта на решение, включен в дневния ред на заседанието на Пленума на ВСС за 27.06.2019 г., т. 33, за следващо заседание. 

2. ОТНОСНО: Среща с административните ръководители на Апелативния специализиран наказателен съд, Специализирания наказателен съд, Апелативната специализирана прокуратура, Специализираната прокуратура и представители на ГД „Охрана“ към МП,  във връзка с проект на решение за разпределение на ползването на недвижим имот – публична държавна собственост, находящ се в гр. София, ул. „Черковна“ № 90, в изпълнение решение на Комисия „Управление на собствеността“ към Пленума на ВСС, взето по протокол № 19/19.06.2019 г., т. 2.

На срещата присъстваха г-н Георги Ушев – административен ръководител на Апелативния специализиран наказателен съд, г-жа Мариета Пашова – административен ръководител на Специализирания наказателен съд, г-н Николай Найденов – и.ф. административен ръководител на Апелативната специализирана прокуратура, г-н Димитър Петров – и.ф. административен ръководител на Специализираната прокуратура и главен комисар Георги Жеков – главен директор на Главна дирекция „Охрана“ към Министерство на правосъдието, поканени в изпълнение на Решение на Комисия „Управление на собствеността“ към Пленума на Висшия съдебен съвет, взето по протокол № 19/19.06.2019 г., т. 2.4 и т. 2.5.

След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПОТВЪРЖДАВА решението си взето по протокол № 19/19.06.2019 г., т. 2, в неговата цялост.

І. Инвестиции и строителство

3. ОТНОСНО: Определяне на представител от дирекция „Управление на собствеността на съдебната власт” в изпълнение на указанията във връзка с упражняване на правомощията на административните ръководители на органите на съдебната власт по чл. 5, ал. 2, т. 7 от ЗОП и в съответствие с Решение по т 3.3 от Протокол № 14/27.04.2017 г. от заседание на Пленума на Висшия съдебен съвет, за участие в състава на комисия за провеждане на обществена поръчка с предмет: „Ремонт на Съдебна палата - гр. София, бул. „Витоша" № 2, включващ фасади към вътрешни дворове, покрив на сградата, настилки на вътрешни дворове и проходи и втори етаж на сградата (откъм ул. "Лавеле"), стаи №№ 26,27,28 и 29 на I-ви сутерен (откъм ул. "Алабин") и преустройство на две гаражни клетки в работни помещения“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ОПРЕДЕЛЯ ………………… за редовен член на комисията за провеждане на обществена поръчка с предмет: „Ремонт на Съдебна палата – гр. София, бул. „Витоша“ № 2, включващ фасади към вътрешни дворове, покрив на сградата, настилки на вътрешни дворове и проходи и втори етаж на сградата /откъм ул. „Лавеле“/, стаи №№ 26, 27, 28 и 29 на I-ви сутерен /откъм ул. „Алабин“/ и преустройство на две гаражни клетки в работни помещения“.
3.2. ОПРЕДЕЛЯ ……………… за резервен член на комисията за провеждане на обществена поръчка с предмет: „Ремонт на Съдебна палата – гр. София, бул. „Витоша“ № 2, включващ фасади към вътрешни дворове, покрив на сградата, настилки на вътрешни дворове и проходи и втори етаж на сградата /откъм ул. „Лавеле“/, стаи №№ 26, 27, 28 и 29 на I-ви сутерен /откъм ул. „Алабин“/ и преустройство на две гаражни клетки в работни помещения“.
3.3. ИЗПРАЩА решението по т. 3 от настоящия протокол на Главния секретар на ВСС, за сведение и на заместник-председателя на Върховния касационен съд - упълномощено длъжностно лице по чл. 7, ал. 1 от ЗОП, за сведение и изпълнение.

4. ОТНОСНО: Доклад от Стоянка Георгиева – главен експерт в отдел „Инвестиции и строителство“ относно предложение за възлагане на обследване за енергийна ефективност и съставяне на технически паспорти на съществуващи строежи  след извършено обследване за установяване на техническите характеристики на приоритетни обекти: Сграда на Районен съд гр. Ихтиман; Съдебна палата гр. Елхово; Сграда, находяща се в гр. Луковит, ул. "Милин камък" № 2, за нуждите на районния съд. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ОТЛАГА разглеждането на т. 4 от настоящия дневен ред за следващото заседание на Комисията.

5. ОТНОСНО: Писмо от Районен съд гр. Нова Загора с вх. № ВСС-7506/19.06.2019 г. във връзка с одобряване на разход за сключване на договор за поддръжка на асансьори на обект: „Преустройство на съществуваща сграда и изграждане на пристройка към нея за нуждите на Районен съд, гр. Нова Загора”.
Приложение: Доклад от Надежда Стоянова – главен експерт в отдел „Инвестиции и строителство“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРИЕМА за необходимо извършването на разход в размер на 1 080,00 лв. с ДДС за заплащане на абонаментна такса за една година /12 месеца/ за поддържане на асансьора в сграда  находяща се в гр. Нова Загора, ул. „Александър Стамболийски“ № 1.
Стойността на разхода е определена, съгласно най-ниската оферта.
Разходът за заплащане на абонаментна такса за поддръжка на асансьор в сграда, находяща се в гр. Нова Загора, ул. „Александър Стамболийски“ № 1 е относим към собствеността на имота, свързан е с въвеждането в експлоатация на обект: „Преустройство на съществуваща сграда и изграждане на пристройка към нея за нуждите на Районен съд, гр. Нова Загора“, следователно може да се отнесе към § 51-00 „основен ремонт и ДМА“, „Разходи и такси към експлоатационни дружества и други за обекти“.

5.2. ИЗПРАЩА решението по т. 5.1 от настоящия протокол на Комисия „Бюджет и финанси“, по компетентност.

6. ОТНОСНО:  Проект на решение за упълномощаване на административния ръководител на Районен съд гр. Нова Загора за обект: „Преустройство на съществуваща сграда и изграждане на пристройка към нея за нуждите на Районен съд, гр. Нова Загора”.
Приложение: Доклад от Надежда Стоянова – главен експерт в отдел „Инвестиции и строителство“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРЕДЛАГА на Пленума на Висшия съдебен съвет да вземе следното решение:

1. УПЪЛНОМОЩАВА представляващия Висшия съдебен съвет, в качеството му на възложител по ЗУТ, да делегира правомощия на Административния ръководител на Районен съд гр. Нова Загора, да представлява ВСС пред съответните държавни и общински органи, експлоатационните дружества, като подава заявления, получава документи, съгласува документация и сключва договори за присъединяване към техническата инфраструктура, както и да сключва договори с лицензирани дружества за поддръжка на надзорните съоръжения и др. за обект: „Преустройство на съществуваща сграда и изграждане на пристройка към нея за нуждите на Районен съд, гр. Нова Загора“.

6.2. ВНАСЯ предложението като редовна точка в следващото редовно заседание на Пленума на Висшия съдебен съвет.

7. ОТНОСНО:  Писмо от административния ръководител на Окръжен съд гр. Хасково с вх.№ ВСС-6237/03.06.2019 г. за предоставяне на средства за доставка на верижен стълбищен робот на стойност 21 000 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1. Извършването на разход за доставка на верижен стълбищен робот за сградата на Окръжен съд - Хасково е необходимо и целесъобразно. Стойността на разхода е определена на  21 000 лв. с ДДС съгласно най-ниската от представените оферти - на фирма „Про-лифт България“ ООД. Същият не е текущ или основен ремонт, а придобиване на ДМА.

Мотиви:  Искането е във връзка с невъзможността за осигуряване на достъпна среда в обозримо време по стандартните начини. Сградата на съдебната палата е разположена в охранителна зона на недвижима културна ценност. Изготвеният проект за рампа е внесен в НИНКН – София  на 13.09.2018 г., но до момента не е приключила съгласувателната процедура. При проектирането са взети предвид нивата на тротоара, които ще бъдат постигнати след ремонт на плочника от страна на Община-Хасково, който не се предвижда в близките години. Алтернативният, по-бърз и по-евтин вариант за решаване на проблема с достъпната среда в сградата е доставка на верижен стълбищен робот. Същият е с гаранция 5 години и е съобразен с особеностите на съществуващото стълбище, като покрива всички нива на сградата. Приложени са оферти.

7.2. ИЗПРАЩА решението по т. 7 от настоящия протокол на комисия „Бюджет и финанси” , за корекция на бюджета на Окръжен съд - Хасково.

8. ОТНОСНО: Писмо от административния ръководител на Районен съд гр. Петрич с вх.№ ВСС-7076/11.06.2019 г. за предоставяне на средства за доставка и монтаж на 62 бр. акумулаторни батерии за  UPS и подмяна на масла и филтри на дизел-генератор на обща стойност 4 736,40  лв. с ДДС. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1. Извършването на разход за доставка и монтаж на 62 бр. акумулаторни батерии за  UPS и подмяна на масла и филтри на дизел-генератор в Районен съд - Петрич е необходимо и целесъобразно. Стойността на разхода е определена на  4 737 лв. с ДДС съгласно най-ниската от представените оферти - на фирма „Еврогруп-33“ ЕООД. Същият не е текущ или основен ремонт, представлява закупуване на консумативи.

Мотиви:  Искането е наложено от изтичане на ресурса на батериите, поради което не е било възможно извършването на профилактичен преглед на UPS. За правилната експлоатация на дизел-генератора е необходимо периодично да се подменят масла и филтри. Приложени са констативни протоколи и оферти. Разходът е целесъобразен.

Забележка: Относно искането на средства за сключването на договори за абонаментна поддръжка  на машини и съоръжения, обслужващи сградата на Съдебна палата – Петрич, същото е от компетенциите на административния ръководител на Районен съд – Петрич, в качеството му на стопанисващ сградата и следва да бъдат заложени в бюджета на съда.

8.2. ИЗПРАЩА решението по т. 8 от настоящия протокол на Комисия „Бюджет и финанси”, за корекция на бюджета на Районен съд - Петрич.

IІ. Управление на собствеността

9. ОТНОСНО: Проект на решение за упълномощаване на представляващия Висшия съдебен съвет да подпише договор за предоставяне на безвъзмездно управление върху имот – частна общинска собственост, за нуждите на Районен съд гр. Бяла, за срок от 5 /пет/ години.
Приложение: Доклад от Лидия Кирилова – главен експерт в отдел „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

9.1. ПРЕДЛАГА на Пленума на Висшия съдебен съвет да вземе следното решение:

УПЪЛНОМОЩАВА представляващия Висшия съдебен съвет да подпише договор с община Бяла, представлявана от кмета на общината,  с който се предоставя на Висш съдебен съвет, за нуждите на Районен съд гр. Бяла безвъзмездно право на управление за срок от 5 /пет/ години, върху част от имот – частна общинска собственост: помещение № 10 с площ  17.97 кв.м., находящо се на първия етаж и помещения с обща площ  418 кв. м., находящи се на втория етаж в административната сграда на ул. „Бунар Хисар” № 9 в гр. Бяла, съгласно схема за разпределение на помещенията от I етаж и схема за разпределение на помещенията от II етаж и АЧОС №3339/26.06.2017г. /предходен АОС № 3059/12.05.2016 г./ 

9.2. ВНАСЯ предложението като редовна точка в следващото редовно заседание на Пленума на Висшия съдебен съвет.

10. ОТНОСНО:  Упълномощаване на служители от дирекция „Управление на собствеността на съдебната власт” във връзка с попълването, подписването, подаването и получаването на документи, необходими за актуването на имотите на органите на съдебната власт.
Приложение: Доклад от Лидия Кирилова – главен експерт в отдел „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

10.1. ПРЕДЛАГА на Пленума на Висшия съдебен съвет да вземе следното решение:

1. УПЪЛНОМОЩАВА Иванка Христова - началник на отдел „Управление на собствеността“ към дирекция „Управление на собствеността на съдебната власт“, инж. Лидия Кирилова - главен експерт в отдел „Управление на собствеността“ към дирекция „Управление на собствеността на съдебната власт“, Анжела Цветанова - старши експерт-юрисконсулт в отдел „Управление на собствеността“ на дирекция „Управление на собствеността на съдебната власт”, Надежда Петрова - старши експерт-икономист в отдел „Управление на собствеността“, дирекция „Управление на собствеността на съдебната власт”, и Надя Горгорова - младши експерт в отдел „Управление на собствеността“ на дирекция „Управление на собствеността на съдебната власт”, заедно и поотделно да представляват Висшия съдебен съвет пред:
- общинските администрации, общинските служби по земеделие, службите по геодезия, картография и кадастър /СГКК/, във връзка с попълването, подписването, подаването и получаването на документи, необходими за актуализирането или съставянето на актове за държавна собственост на имотите на съдебната власт;
- областните администрации, във връзка със съставянето на актове за държавна собственост на имотите на съдебната власт, за които липсват такива или следва да бъдат актуализирани;
- общинските администрации, във връзка с изготвянето, попълването, подписването и подаването на декларации по чл. 14 и чл. 27 от Закона за местните данъци и такси относно определяне размера на данък недвижими имоти и такса битови отпадъци, както и във връзка с получаване на данъчни оценки и др. за имотите на съдебната власт.
2.Настоящото решение на Пленума на Висшия съдебен съвет отменя решение по т. 9 на Протокол № 27/14.09.2017 г. и се отнася за недвижими имоти на съдебната власт, върху които не е възложено стопанисването на съответните административни ръководители, предвид решение на Пленума на ВСС по т. 2 от протокол № 25/03.08.2017 г.

10.2. ВНАСЯ предложението като редовна точка в следващото редовно заседание на Пленума на Висшия съдебен съвет.

Допълнителни точки, включени за разглеждане
в заседание на Комисия „Управление на собствеността”

11. ОТНОСНО:Определяне на представител от дирекция „Управление на собствеността на съдебната власт” за участие в състава на комисия за провеждане на обществена поръчка с предмет „Основен ремонт на Учебна база “Цигов чарк“, гр. Батак“, открита с решение № ОПИ-540 от 31.05.2019 г. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

11.1.ОПРЕДЕЛЯ ………………. за редовен член на комисията за провеждане на обществена поръчка с предмет „Основен ремонт на Учебна база „Цигов чарк“, гр. Батак“.
11.2.ОПРЕДЕЛЯ …………………. за резервен член на комисията за провеждане на обществена поръчка с предмет „Основен ремонт на Учебна база „Цигов чарк“, гр. Батак“.
11.3. ИЗПРАЩА решението по т. 11 от настоящия протокол на Главния секретар на ВСС и на Главния секретар на администрацията на Главния прокурор на Република България.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/ ЕВГЕНИ ДИКОВ